ਈਸ਼ਾਲ
ਈਸ਼ਾਲ ਇੱਕ ਸਰੋਦੀ ਸੰਰਚਨਾ ਹੈ ਜਿਸ ਵਿੱਚ ਮੈਪੀਲਾ ਗੀਤਾਂ ਦੀ ਰਚਨਾ ਕੀਤੀ ਗਈ ਮਿਲਦੀ ਹੈ। ਭਾਰਤੀ ਸੰਗੀਤ ਦੇ ਤਾਲ ( ਮੀਟਰ (ਸੰਗੀਤ) ) ਅਤੇ ਰਾਗ ਦੇ ਸਮਾਨ ਹੋਣ ਦੇ ਬਾਵਜੂਦ, ਇਸ ਵਿੱਚ ਕੇਰਲਾ ਦੇ ਪ੍ਰਾਚੀਨ ਲੋਕ ਗੀਤ ਅਤੇ ਅਰਬੀ ਸੰਗੀਤ ਪਰੰਪਰਾਵਾਂ ਦਾ ਪ੍ਰਭਾਵ ਹੈ। ਇਸ ਦੀਆਂ ਵੱਖੋ-ਵੱਖਰੀਆਂ ਧੁਨਾਂ ਨਾਲ ਪੇਸ਼ ਕੀਤੇ ਜਾ ਰਹੇ ਬੋਲ ਭਾਵੁਕ ਤੰਦਾਾਂ ਦੀ ਤਰਜਨਾਮੀ ਕਰਦੇ ਹਨ। ਮਿਸਾਲ ਵਜੋਂ ਮੈਪਿਲਾ ਗੀਤਾਂ ਦੀ ਵਰਤੋਂ ਮੈਪਿਲਾ ਪ੍ਰਦਰਸ਼ਨੀ ਕਲਾਵਾਂ ਜਿਵੇਂ ਕਿ ਓਪਾਨਾ, ਕੋਲਕਾਲੀ, ਡਫਮੁੱਟੂ, ਆਦਿ ਵਿਚ ਕੀਤੀ ਜਾਂਦੀ ਹੈ। ਇਸ਼ਾਲ ਸੰਰਚਨਾ ਦੀ ਤਬਦੀਲੀ ਨਾਚ ਦੀਆਂ ਚਾਲਾਂ ਨੂੰ ਬਦਲ ਦਿੰਦੀ ਹੈ। ਕੁਥੀਰਾਬਾਰਾਵੂ/ਕੁਥੀਰਾਥਲਮ ਭਾਵ 'ਘੋੜੇ ਦੀ ਤਾਲ' ਵਰਗੀਆਂ ਇਸ਼ਾਲਾਂ ਦਰਸ਼ਕਾਂ ਨੂੰ ਆਪਣੀ ਵਿਲੱਖਣ ਲੈਅਮਈ ਪੇਸ਼ਕਾਰੀ ਦੇ ਨਾਲ, ਇੱਕ ਦੌੜਦੇ ਘੋੜੇ ਦਾ ਅਹਿਸਾਸ ਦਿਵਾਉਂਦੀਆਂ ਹਨ। ਈਸ਼ਾਲਾਂ ਦੇ ਜ਼ਿਆਦਾਤਰ ਰਿਕਾਰਡ ਕੀਤੇ ਸਰੋਤ ਅਰਬੀ-ਮਲਿਆਲਮ ਵਿਚ ਲਿਖੀਆਂ ਮੈਪਿਲਾ ਸਾਹਿਤਕ ਰਚਨਾਵਾਂ ਹਨ। ਇਸ ਖੇਤਰ ਵਿਚ ਇਕੱਲੇ ਮੋਇਨਕੁਟੀ ਵੈਦਿਆਰ ਦਾ ਅਜਿਹਾ ਕਾਰਜ ਮਿਲਦਾ ਹੈ ਜਿਸ ਨੇ ਵਧੇਰੇ ਈਸ਼ਾਲ ਸੰਰਚਨਾਵਾਂ ਦਾ ਪ੍ਰਯੋਗ ਕੀਤਾ। ਮੌਖਿਕ ਪ੍ਰਸਾਰਣ ਵੱਖ-ਵੱਖ ਈਸ਼ਾਲ ਸੰਰਚਨਾਵਾਂ ਬਾਰੇ ਜਾਣਕਾਰੀ ਦਾ ਇਕ ਹੋਰ ਸਰੋਤ ਹੈ। ਈਸ਼ਾਲਾਂ ਬਾਰੇ ਖੋਜ ਭਰਪੂਰ ਕਾਰਜ ਅਜੇ ਵੀ ਜਾਰੀ ਹਨ।